
VENDIM

Nr. 571, datë 22.7.2026

PËR TRANSFERIMIN NË PRONËSI TË BASHKISË ELBASAN TË PASURIVE ME NUMRAT 3, 4 DHE 8, NË ZONËN KADASTRALE 3589, DHE PËR DISA SHTESA NË VENDIMIN NR. 416, DATË 11.7.2007, TË KËSHILLIT TË MINISTRAVE, “PËR MIRATIMIN E LISTËS PËRFUNDIMTARE TË PRONAVE TË PALUAJTSHME PUBLIKE, SHTETËRORE, QË TRANSFEROHEN, NË PRONËSI OSE NË PËRDORIM, TË BASHKISË ELBASAN, TË QARKUT TË ELBASANIT”, TË NDRYSHUAR

Në mbështetje të nenit 100 të Kushtetutës dhe të neneve 5, 7 e 8, të ligjit nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Kryeministrit, Këshilli i Ministrave

VENDOSI:

1. Transferimin në pronësi të Bashkisë Elbasan të pasurive me numrat 3, 4 dhe 8, në zonën kadastrale 3589, sipas formularit, gjithsej, 1 (një) fletë, dhe planeve të rilevimit, gjithsej, 3 (tri) fletë, që i bashkëlidhen këtij vendimi dhe janë pjesë përbërëse të tij, për t’u përdorur në fushën e zhvillimit ekonomik për ndërtimin e një pike grumbullimi për produkte agroushqimore dhe ndërtimin e serrave për prodhime bujqësore. 

2. Pronat e përcaktuara në pikën 1, të këtij vendimi, i shtohen listës përfundimtare të pronave të paluajtshme publike shtetërore, që i bashkëlidhet vendimit nr. 416, datë 11.7.2007, të Këshillit të Ministrave, “Për miratimin e listës përfundimtare të pronave të paluajtshme publike shtetërore, që transferohen në pronësi ose në përdorim të Bashkisë Elbasan, të qarkut të Elbasanit”, të ndryshuar. 

3. Bashkisë Elbasan i ndalohet ndryshimi i destinacionit dhe tjetërsimi i pasurive të përcaktuara në pikën 1 të këtij vendimi. 

4. Ngarkohen Bashkia Elbasan dhe Agjencia Shtetërore e Kadastrës për zbatimin e këtij vendimi. 

Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR

Albana Koçiu

Shanim: Spertaq s do 8 pltssohe vetém pé pron o shume Komponent (48 érehen s dis pasur).

